stanford-oval/wikipedia huggingface dataset:
Dogofry

| Dogofry |
| --- | --- |
 Dogofry
 Koordinaatit: 14°46′50″N, 6°1′45″W 
Valtio:  Mali
Alue:  Ségoun alue
Piiri:  Nionon piiri
Hallinto:  
 – Hallinnon tyyppi:  maalaiskunta
Väkiluku (2009):  34 100
Infobox OKVirheellinen NIMI-arvo: 
Dogofry on maalaiskunta ja sen keskuskylä Ségoun alueen Nionon piirissä Malissa. Se sijaitsee Sahelin kanavan varrella 60 kilometriä Nionosta pohjoiseen. Kunnassa on 34 100 asukasta (vuonna 2009).
Dogofryn kunta rajoittuu lounaassa Nionon piirin Sokolon, kaakossa Diabalyn ja idässä Nampalarin kuntiin, lännessä Koulikoron alueen Naran piirin Guirén kuntaan ja pohjoisessa Mauritaniaan. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.
Kuntaan kuuluu 24 kylää. Asukkaat ovat etupäässä bambaroita, fulbeja, dogoneja, maureja, soninkeja, bozoja ja belloja. Tärkeimmät kielet ovat bambara, fulani ja vähemmässä määrin tamašek.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi ja vihannekset. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Banamban kylässä pidetään viikoittaiset markkinat.
Dogofryn kautta kulkee Nionosta pohjoiseen johtava maantie RN33. Palveluihin kuuluvat koulut ja terveysasema.
Curriculum

Wikisanakirjassa on tähän liittyvä sananselitys: .
Curriculum voi viitata
henkilökohtaiseen ansioluetteloon
oppilaitoksen opintosuunnitelmaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Curriculum”, voi hakea sivunnimihaulla, laajalla sivunnimihaulla tai tekstihaulla.
Currarinon oireyhtymä

Currarinon oireyhtymä on perinnöllinen oireisto, joka aiheuttaa epämuodostumia ristiluussa, peräaukossa ja peräsuolessa. Samassa yhteydessä saattaa esiintyä teratooma etenkin ristiluun seudulla. Currarinon oireyhtymä periytyy autosomissa dominoivasti. Usein siihen liittyy ummetusta ja korostunut infektiotaipumus.
Currarinon oireyhtymä johtunee kromosomissa 7 sijaitsevan MNX1-geenin virheestä. Ensimmäisenä oireiston kuvasi Guido Currarino (1981).
Dinothesus

Dinothesus on avoimen lähdekoodin nuotinnusohjelma ja MIDI-sekvensseri. Sen on kehittänyt Jani Verkkomäki Java-ohjelmointikielellä vuosina 2007-2010. Dinothesus toimii painikekäyttöliittymän avulla, eikä ohjelmassa ole lainkaan menuvalikkoja. Dinothesus on julkaistu GNU GPL-lisenssillä. Ohjelma toimii Windowsissa, Linuxissa ja Macissa. Ohjelmaa voi myös itse kehittää edelleen lähdekoodin avoimuuden ansiosta.
Dinosaurusten arvoitus ja Raamattu

| Dinosaurusten arvoitus ja Raamattu |
| --- | --- |

Kirjailija:  Pekka Reinikainen
Kieli:  suomi
Kustantaja:  Helsinki : Kuva ja sana, 2003 (Jyväskylä : Gummerus)
Julkaistu:  2003
Sivumäärä:  168
ISBN:  951-585-117-3
Löydä lisää kirjojaKirjallisuuden teemasivulta
Dinosaurusten arvoitus ja Raamattu on Pekka Reinikaisen näennäistieteellinen kirja, jossa hän esittää, että dinosaurukset ovat eläneet huomattavasti myöhemmin kuin tieteen valtavirta yleensä väittää. Reinikainen esittää lohikäärmetarinoiden kertovan todellisuudessa dinosauruksista. Esimerkiksi tarinaa neidon pelastaneesta Pyhästä Yrjöstä Reinikainen pitää totena väittäen lohikäärmeen olleen tyrannosaurus rex. Myös Leviatania ja Behemotia, jotka mainitaan Jobin kirjassa, Reinikainen esittää dinosauruksiksi.
Danny Strong

Danny Strong
Danny Strong (s. 6. kesäkuuta 1974, Manhattan Beach, Kalifornia) on yhdysvaltalainen näyttelijä, joka tunnetaan parhaiten roolistaan Jonathan Levinsonina televisiosarjassa Buffy, vampyyrintappaja (1997–2003). Hän vieraili sarjassa sen toisen tuotantokauden jaksosta Inkamuumio lähtien. Suurin rooli hänellä oli sarjan kuudennella tuotantokaudella. Hän esiintyi myös Buffyn esittämättömässä pilottijaksossa. Strong on lisäksi esiintynyt useissa elokuvissa ja vieraillut erilaisissa televisiosarjoissa kuten Seinfeld ja Gilmoren tytöt. Lisäksi hän tekee säännöllisesti radiomainoksia. Hän on juutalainen.
Aiheesta muualla

Viralliset kotisivut
Danny Strong Internet Movie Databasessa. (englanniksi)
Antonio Palacios

| Antonio Palacios |
| --- | --- |

Henkilötiedot
Syntynyt: 8. tammikuuta 1874 O Porriño, Espanja
Kuollut: 1945 Madrid, Espanja
Kansalaisuus:  Espanja
Ammatti:  arkkitehti
Antonio Palacios Ramilo (8. tammikuuta 1874 – 1945) oli espanjalainen arkkitehti.
Antonio Palaciosia pidetään yhtenä merkittävimmistä ja vaikutusvaltaisimmista espanjalaisista arkkitehdeistä 1900-luvun ensimmäisellä puoliskolla. Hän suunnitteli eräitä Madridin tunnuskuvallisimpia rakennuksia. Hän vaikutti Madridin kehitykseen moderniksi metropoliksi.
Antonio Palacios suunnitteli Madridin metron logon ja useita metron ensimmäisiä asemia sekä metron sisäänkäyntejä. Erilaisten muutostöiden jälkeen jotkut niistä eivät enää ole nähtävissä tai ne on poistettu käytöstä.
Tunnettuja suunnittelutöitä > Madrid

Palacio de Comunicaciones, nykyisin Madridin kaupungintalo (1904–1919)
Hospital de Jornaleros de San Francisco de Paula (1909–1919)
Edificio Matesanz (1921–1923)
Círculo de Bellas Artes de Madrid (1921–1926)
Antigua Casa Comercial Palazuelo (1920–1921)
Banco del Río de la Plata, nykyisin Instituto Cervantes (1911–1918)
Palacete de Joaquín Otamendi, nykyisin Meksikon suurlähetystö (1911–1913)
Antiguo Hotel Alfonso XIII, nykyisin Hotel Tryp Cibeles (1921–1924)
Banco Mercantil e Industrial (1942–1945)
Bugallalin kreivillisen suvun (Condes de Bugallal) asuintalot, nykyisin Hotel NH Paseo del Prado (1913–1914)
Estación de Metro de Chamberí (1919)
Estación de Metro de Tirso de Molina (1921)
Tunnettuja suunnittelutöitä > O Porriño

O Porriñon kaupungintalo
Galleria

Palacio de Comunicaciones
Antiguo Hospital de Jornaleros
Edificio Matesanz
Círculo de Bellas Artes
Casa Palazuelo
Banco del Río de la Plata
Hotel Alfonso XIII
Banco Mercantil e Industrial
Edificio de viviendas para los Condes de Bugallal
Metroaseman sisäänkäynti (yksityiskohta)
Madridin metron logo
Aiheesta muualla

Kuvia tai muita tiedostoja aiheesta Antonio Palacios Wikimedia Commonsissa
Apollonin temppeli (Metapontion)

| Apollonin temppeli |
| --- | --- |
 Apollonin temppelin raunioita Metapontionin arkeologisella alueella.
Sijainti:  Santa Palagina, Bernalda, Matera, Basilicata, Italia
Koordinaatit:  40°23′1″N, 16°49′25″E
Rakennustyyppi:  kreikkalainen temppeli
Valmistumisvuosi:  n. 570–540 eaa./450 eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Apollonin temppeli oli antiikin aikainen Apollonille omistettu kreikkalainen temppeli Metapontionissa Suur-Kreikassa eli Magna Graeciassa, nykyisessä Italiassa. Sen rauniot sijaitsevat Metapontionin arkeologisella alueella nykyisessä Bernaldan kunnassa noin kilometrin luoteeseen nykyisestä Santa Palaginasta.
Historia

Metapontionin Apollonin temppeli oli kaupungin muurein ympäröidyn kaupunkialueen tärkein pyhäkkö. Sen oletetaan olleen omistettu Apollonille epiteetillä Lykeios Nikaios. Tutkimuksessa se on tunnettu myös nimellä Temppeli A. Temppeli oli rakennettu kahdessa eri vaiheessa, jotka tunnetaan nimillä AI ja AII. Temppeli AI:sta rakennettiin arkaaisen kauden loppupuoliskolla noin vuosina 570–540 eaa., mutta se jäi keskeneräiseksi. Temppeli AII:n rakentaminen alkoi klassisella kaudella 400-luvun eaa. puolessa välissä, jolloin vanha temppeli purettiin. Temppeli AII tuhoutui 300-luvun eaa. loppupuolella todennäköisesti lukaanien vallattua alueen.
Rakennus

Temppeli sijaitsi kaupungin agoran eli kokoontumis- ja kauppapaikan länsipuolella. Temppelin AI koko oli noin 23,2 × 46,4 metriä. Temppelin AII koko oli puolestaan noin 22,7 × 52,5 metriä (stylobaatin koko noin 20,5 × 50 metriä), ja se käytti vanhan perustuksia, joskin se oli rakennettu hieman eri linjassa. Temppelissä AII oli oletettavasti kahdeksan pylvästä lyhyillä ja 17 pylvästä pitkillä sivuilla, joskin pylväiden määräksi on aiemmin ehdotettu myös 9 × 18. Kumpikin rakennusvaihe edusti doorilaista tyyliä.
Temppeli AII, joka tunnetaan paremmin, oli arkkitehtuuriltaan harvinainen. Siinä oli itäpäässä eli sisäänkäynnin puolella propteron eli kaksi riviä pylväitä. Taempi rivi oli samassa linjassa pitkien sivujen kolmansien pylväiden kanssa. Sisällä temppelissä oli poikkeuksellisen pitkä ja kapea naos eli cella, jonka kummallakin pitkällä sivulla oli seitsemän pylvästä. Naoksen etu- eli itäpuolella oli pronaos, jossa ei ollut tavanomaisia anta-seinien välisiä pylväitä. Rakennuksessa ei ollut myöskään takapäädyn opisthodomosta tai adytonia. Temppelin tyyli on arkaainen ja se muistuttaa monella tavoin Syrakusan Apollonin temppeliä sekä Selinuksen niin kutsuttua Temppeliä C.
Temppelistä on löydetty muun muassa marmorinen kuros-patsas. Temppelin alttari oli tavan mukaan ulkona sen itäpuolella. Se oli temppeliä AII varhaisempi ja samassa linjassa AI:n kanssa.
Aiheesta muualla

Kuvia tai muita tiedostoja aiheesta Apollonin temppeli Wikimedia Commonsissa
Temppelin raunioita.
Danny Simpson

| 0 | 1 | 2 |
| --- | --- | --- |

Henkilötiedot
Koko nimi: Daniel Peter Simpson
Syntymäaika: 4. tammikuuta 1987 (ikä 37)
Syntymäpaikka: Salford, Englanti
Pelipaikka: laitapuolustaja
Pituus: 173 senttimetriä
Seura
Seura: Bristol City
Pelinumero: 29
Seurat
| Vuodet | Seura | O (M) |
| 2005– 2006 2006–2007 2007 2008 2008–2009 2009-2010 2010–2013 2013–2014 2014–2019 2019–2020 2021– | Manchester United → Royal Antwerp (laina) → Royal Antwerp (laina) → Sunderland (laina) → Ipswich Town (laina) → Blackburn (laina) → Newcastle (laina)  Newcastle Queens PR Leicester  Huddersfield Bristol City | 3 (0) 14 (0) 16 (1) 14 (0) 8 (0) 12 (0) 20 (1) 103 (0) 37 (0) 113 (0) 24 (0) 4 (0) |
 Seurajoukkueuran tilastot kattavat vain kansalliset sarjat, päivitetty 25. toukokuuta 2021.
Daniel ”Danny” Simpson (s. 4. tammikuuta 1987 Salford, Englanti) on englantilainen jalkapalloilija, joka edustaa Englannin mestaruussarjassa pelaavaa Bristol Cityä. 173 senttimetriä pitkä Simpson on pelipaikaltaan laitapuolustaja.
Simpson on Manchester Unitedin junioreita ja murtautui reservijoukkueeseen vuonna 2005. Edustusjoukkueessa hän teki ensiesiintymisensä liigacupin ottelussa Coventry Cityä vastaan 26. syyskuuta 2007. Tammikuussa 2006 Simpson lähetettiin lainalle Belgian kakkosliigassa pelanneeseen Royal Antwerpiin. Belgian visiitin jälkeen Simpson lainattiin yhdessä joukkuekaveri Jonny Evansin kanssa Sunderlandiin. Kaksikko pelasi Sunderlandissa menestyksekkään kevätkauden ja seura nousi Valioliigaan.
Syksyllä 2007 Simpson solmi ManUn kanssa vuoteen 2010 ulottuvan jatkosopimuksen. Hän pelasi kaudella 2007–2008 kolme ottelua sekä Englannin Valioliigassa että Mestarien liigassa, jotka United lopulta voitti.
Maaliskuussa 2008 Simpson lainattiin Ipswich Towniin, jossa hän vietti loppukauden. Gary Nevillen paluun lähestyessä manageri Sir Alex Fergusonin mukaan parasta Simpsonille olisi saada ykkösjoukkuekokemusta Ipswichista. Kesällä 2008 hänet lainattiin vuodeksi Blackburn Roversiin.
Elokuussa 2009 Simpson lainattiin kuudeksi kuukaudeksi Newcastle Unitediin. Lainapesti oli menestys ja johti Simpsonin pysyvään siirtoon Newcastleen tammikuussa 2010. Newcastle nousi keväällä 2010 valioliigaan, jossa Simpson pelasi seuraavien kolmen kauden aikana kaikkiaan 84 ottelua. Hän siirtyi heinäkuussa 2013 Queens Park Rangersiin, joka nousi valioliigaan keväällä 2014. Hän siirtyi 1,75 miljoonan punnan siirtosummalla Leicester Cityyn elokuussa 2014.
Simpson pelasi 14 valioliigaottelua kaudella 2014–2015. Seuraavalla kaudella hän ei päässyt kentälle seitsemässä ensimmäisessä valioliigaottelussa. Tämän jälkeen hän pelasi kaikki liigapelit avauskokoonpanossa, yhden ottelun pelikieltoa lukuun ottamatta, Leicesterin voittaessa Valioliigan mestaruuden. Seuraavalla kaudella hän pelasi 35 ottelua Valioliigassa ja kuusi Mestarien liigassa. Kaudella 2017–2018 hän esiintyi 28 pääsarjaottelussa, mutta seuraavalla kaudella vain kuudessa, eikä hänen sopimustaan jatkettu. Syyskuun 2019 lopulla hän liittyi Mestaruussarjan Huddersfieldiin, jossa pelasi kauden aikana 24 liigaottelua. Keväällä 2021 hän teki sopimuksen saman sarjan Bristol Cityn kanssa.
Aiheesta muualla

Simpsonin profiili soccerbase.comissa (Arkistoitu – Internet Archive)
Archibald James Campbell

Archibald James Campbell vuonna 1916.
Archibald James Campbell (18. helmikuuta 1853 Fitzroy, Victoria – 11. syyskuuta 1929 Box Hill, Victoria) oli australialainen lintuharrastaja ja tullimies.
Hänen isänsä oli Archibald Campbell ja äitinsä Catherine Pinkerton, jotka molemmat tulivat Australiaan Glasgow’sta 1840. Hän opiskeli yksityiskoulussa Melbournessa ja siirtyi Victorian osavaltion palvelukseen 1869. Eläkkeelle hän jäi 1914 liittovaltion tullilaitoksesta.
Campbell oli Royal Australasian Ornithologists Unionin (RAOU) perustajajäsen 1901. Hän toimi yhdistyksen puheenjohtajana 1909 ja 1928 ja toimitti yhdistyksen The Emu -lehteä useita vuosia. Hän oli perustamassa myös kahta muuta lintuharrastajien yhdistystä, Victorian Wattle Clubia (1899) ja Bird Observers Clubia (1905). Hän toimi aktiivisesti myös Field Naturalists Club of Victoria -nimisessä luontoharrastajien yhdistyksessä. Hän kirjoitti runsaasti lintuaiheisia artikkeleita Australasian-lehteen.
11. maaliskuuta 1879 hänet vihittiin opettaja Elizabeth Melrose Andersonin kanssa, joka kuoli 1915. Heillä oli viisi lasta. Hänen toinen vaimonsa oli sairaanhoitaja Blanche Ida Rose Duncan, vihitty 27. maaliskuuta 1916. Tästä liitosta syntyi yksi poika.
Hän toimi aktiivisesti myös presbyteerikirkossa ja lauloi tenorina Toorak Presbyterian Churchin kirkkokuorossa. Hänet on haudattu St Kildan hautausmaalle.
Campbell nimesi pikkuemumalurin (Stipiturus ruficeps) vuonna 1899.
Teokset

Nests and Eggs of Australian Birds. Melbourne 1900.
Golden wattle, our national floral emblem: being a particularly unique series of photo-pictures of wattles, or Australian acacias, in full flower (with the introduction of a figure for idealistic purposes), and some scenes of wattle wilds, together with descriptive letters. Melbourne 1921.
Aiheesta muualla

ADB
ANBG
Crossover

Crossover voi tarkoittaa ainakin seuraavia:
Crossover thrash, thrash metalin muoto
Crossover, musiikkitermi
Crossover, automarkkinoilla käytetty auton korimallin nimitys
Crossover, newyorkilainen electroclash-yhtye
CrossOver, tietokoneohjelma
crossing-over, tekijäinvaihdunta genetiikassa
Albumit
Crossover, Yoshinori Sunaharan albumi
Crossover, Dirty Rotten Imbecilesin albumi
Crossover, Hitomi Shimatanin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crossover”, voi hakea sivunnimihaulla, laajalla sivunnimihaulla tai tekstihaulla.
Classic Albums: Metallica – Metallica

Classic Albums: Metallica – Metallica on DVD-dokumentti Metallica-yhtyeen samannimisen levyn tekemisestä. Se on osa Isis Productions / Eagle Rock Entertainmentin julkaisemaa Series 3 Classic Albums -sarjasta. Se julkaistiin 6. marraskuuta 2001, vain kuukauden kuluttua basisti Jason Newsted eroamisesta yhtyeestä.
Dokumentti sisältää tarinan albumin tekemisestä, kuten bändin jäsenien ja heidän uuden tuottajansa Bob Rockin haastatteluja sekä arkistoitua kuvamateriaalia levyttämisestä. Dokumentti sisältää sekä alkuperäisiä kappaleita että demonauhoitteita ja viisi albumilta otettua kappaletta: "Enter Sandman", "Sad But True", "The Unforgiven", "Wherever I May Roam" ja "Nothing Else Matters".
Kappaleet

"Enter Sandman"
"Sad But True"
"Holier Than Thou"
"The Unforgiven"
"Wherever I May Roam"
"Nothing Else Matters"
"End Credits"
Kappaleet > Bonushaastattelut

"James & Lars Discuss Songwriting"
"Drum Recording Techniques"
"Kirk's Guitar Solo - "Wherever I May Roam""
"Jason Talks About "My Friend of Misery""
"Bob Rock in the Desert"
"The Mix, the Masters and the End of the Story"
"The God That Failed"
Käännös suomeksi
Classic Anthrax: The Universal Masters Collection

| Classic Anthrax: The Universal Masters Collection Anthrax |
| --- | --- | --- |

Kokoelmalevyn tiedot
 Julkaistu: 3. syyskuuta 2001
 Formaatti: CD
 Tyylilaji: thrash metal
 Kesto: 74.25
 Levy-yhtiö: Island
Anthraxin muut julkaisut
| Madhouse: The Very Best of Anthrax 2001 | Classic Anthrax: The Universal Masters Collection 2001 | The Collection 2002 |
Classic Anthrax: The Universal Masters Collection on  thrash metal -yhtye Anthraxin kokoelma-albumi, joka julkaistiin vuonna 2001 levymerkillä Island Records.
Kappaleet

Madhouse – 04.17
A.I.R. – 05.45
Armed and Dangerous – 05.45
I Am the Law – 05.57
I'm the Man ('91) – 05.03
Make Me Laugh – 05.41
Antisocial – 04.24 (Trust cover)
In My World – 06.25
Got the Time – 02.44 (Joe Jackson cover)
Keep It in the Family – 07.09
Bring the Noise – 03.32
Indians – 05.41
Efilnikufesin (N.F.L.) – 04.55
H8 Red – 05.04
Pipeline – 02.03 (The Chantays cover)
Aiheesta muualla

Classic Anthrax: The Universal Masters Collection Discogsissa. (englanniksi)
Albumi Classic Anthrax: The Universal Masters Collection Encyclopaedia Metallum -sivustolla (englanniksi)
Dogmazic

Dogmazic on levy-yhtiö, jonka päämaja on Bordeaux’ssä, Ranskassa. Se perustettiin vuonna 2004.
Dogmazic perustava ajatus oli, että se kohtelee sekä taiteilijoita että kuluttajia oikeudenmukaisesti.[lähde? ]
Kuluttajat voivat kuunnella musiikkia Dogmazicin verkkosivujen kautta täydessä mitassaan DRM-suojaamattomassa muodossa ja imuroida musiikkia Creative Commonsin Attribution-NonCommercial-ShareAlike-lisenssin alla. Ostaessaan kappaleen kuluttaja voi imuroida kappaleen CD-laatuisena. Lisäksi Dogmazicilla on korkeat julkaisukriteerit;kenen mukaan? tavoitteena on julkaista albumeita, jotka ovat täynnä hyviä kappaleita.
Aiheesta muualla

Dogmazicin verkkosivut (ranskaksi, englanniksi)
Annamari Marttinen

Annamari Marttinen (s. 19. syyskuuta 1960 Lappeenranta) on suomalainen kirjailija.
Marttiselta on ilmestynyt 11 romaania. Esikoisromaanin kustansi Otava, muut on julkaissut Tammi. Marttisen kirjojen päähenkilöt ovat usein naisia, jotka joutuvat etsimään omaa identiteettiään ulkopuolelta tulevien paineiden puristuksessa.
Elämä ja ura

Marttinen valmistui ylioppilaaksi Lappeenrannan Lauritsalan lukiosta vuonna 1980. Hän opiskeli englantia ja saksaa Heidelbergin yliopistossa Saksassa vuosina 1981–1982 sekä Joensuun yliopiston alaisessa Savonlinnan kääntäjäkoulutuslaitoksessa vuosina 1982–1986. Hänellä on humanististen tieteiden kandidaatin tutkinto. Marttinen on käynyt lisäksi myös tiedotuslinjan Jamilahden kansanopistossa Haminassa.
Kirjailijantyönsä ohella Marttinen opettaa suomea turvapaikanhakijoille vastaanottokeskuksessa ja maahanmuuttajille kansalaisopistossa.
Marttinen asuu Lappeenrannassa. Hänellä on neljä lasta.
Teokset

Marttisen esikoisromaani Valkoista pitsiä, mustaa pitsiä ilmestyi vuonna 2002. Sen aiheena on kriisi, jonka nainen kokee äidiksi tulon jälkeen. Kirjan keskeinen teema ovat myös luulot ja odotukset toisia ihmisiä kohtaan. Toisen romaanin Mistä kevät alkaa (2005) päähenkilö on nelikymppinen Leila. Samana päivänä kun Leilan tytär pääsee ylioppilaaksi, hänen äitinsä joutuu hoitolaitokseen nopeasti edenneen Alzheimerin taudin vuoksi. Kirjailijan mukaan yksi romaanin teemoista on kysymys siitä, milloin jokin asia on tapahtunut, mistä pisteestä kaikki alkoi. Toinen teema on luopuminen. Samalla kun Leila joutuu tavallaan oman äitinsä äidiksi, hän joutuu luopumaan lapsestaan, joka on kasvanut aikuiseksi.
Kolmas romaani Veljeni vartija (2007) kertoo Tarusta, jonka isoveli Sakke on jo nuorena ajautunut käyttämään huumeita. Kun Taru alkaa odottaa lasta, hän haluaa selvittää, mitä hänen veljelleen on tapahtunut. Taru löytääkin veljensä ja saa kuulla, että tämä käy terapiassa käydäkseen läpi sisarusten välisiä tunteita ja heidän vanhempiensa käyttäytymistä. Sakke on ollut perheen musta lammas, kun taas Taru on miellyttänyt ja yrittänyt olla täydellinen. Taru heittäytyy huumeidenvastaiseen vapaaehtoistyöhön, mutta uuvuttaa itsensä. Lopulta hän ymmärtää, ettei ole veljeään kummempi.
Kuu huoneessa (2009) kertoo perheenäidistä, joka kiinnostuu erilaisista uskomushoidoista. Päähenkilö on nelikymppinen Katja, joka on joutunut luopumaan urahaaveistaan lasten takia. Hän alkaa etsiä apua onnettomaan elämäänsä muun muassa luontaistuotteista, reikihoidoista ja enkeliterapiasta. Helsingin Sanomien kriitikon Jukka Koskelaisen mukaan Marttisen kieli on ”korutonta ja arkista”, mutta Katja on henkilöhahmona elävä ja koskettava.
Ero (2011) kertoo avioerosta kolmen lapsen äidin näkökulmasta. Etelä-Saimaan arvostelijan Sari Pullisen mukaan romaani on rehellinen ja kuvaa avioeroprosessia ”kirurgisen tarkasti”".Savon Sanomien arvostelussa Rauha Kejonen kuvaa romaania viihdekirjaksi, jonka loppu on arvattavissa ja josta puuttuu syvyys. Asioiden käsittely jää pinnalliseksi ja muut kuin päähenkilöperheeseen kuuluvat ihmiset on kuvattu persoonattomasti.
Mitä ilman ei voi olla (2013) on kuvaus kolmiodraamasta. Vapaa (2015) kertoo irakilaisen turvapaikanhakijan selviytymisestä turvapaikkaprosessissa vastaanottokeskuksessa Suomessa.
Tuotanto

Valkoista pitsiä, mustaa pitsiä (2002)
Mistä kevät alkaa (2005)
Veljeni vartija (2007)
Kuu huoneessa (2009
Ero (2011)
Mitä ilman ei voi olla (2013)
Vapaa (2015)
Törmäys (2016)
Korsetti (2018)
Tässä meillä on kaikki nyt (2019)
Häiriömerkintä (2021)
Elämä jota en odottanut (2023)
Crosslake

| Crosslake |
| --- | --- |

 Koordinaatit: 46°40′14″N, 94°6′25″W 
Valtio:  Yhdysvallat
Osavaltio:  Minnesota
Piirikunta:  Crow Wing
Pinta-ala:  
 – Kokonaispinta-ala:  95,6 km²
 – Josta vettä:  29,2 km² 
Korkeus:  378 m
Väkiluku (2000):  1 893
 – Väestötiheys:  464,5 as./km²
Aikavyöhyke:  UTC-6 (kesäaika UTC-5)
 
 http://crosslake.govoffice.com/ 
Infobox OKVirheellinen NIMI-arvo: 
Crosslake on kaupunki Crow Wingin piirikunnassa, Minnesotassa, Yhdysvalloissa. Sen väkiluku on 1 893 (2000).
United States Census Bureaun mukaan kaupungin pinta-ala on 95,6 km², josta vettä on 29,2 km² eli 30,54 %. Vuoden 2000 väestönlaskennan aikaan kaupungissa oli 1 893 asukasta, 899 taloutta ja 623 perhettä.
Aiheesta muualla

Viralliset sivut (Arkistoitu – Internet Archive) (englanniksi)